Kastriotët

**Shtëpia e Kastriotëve** ishte një familje fisnike shqiptare, aktive në shekujt 14-të dhe 15-të si sundimtarë të Principatës së Kastriotëve. Në fillim të shekullit të 15-të, familja kontrollonte ne fillim një territor në rajonin e Dibrës me vone dhe te Matit. Anëtari më i shquar ishte Gjergj Kastrioti, i njohur më mirë si Skënderbeu, i konsideruar sot si një hero shqiptar për udhëheqjen e rezistencës kundër përpjekjeve të Mehmed Pushtuesit për të zgjeruar Perandorinë Osmane në Shqipëri. Pas vdekjes së Skënderbeut dhe rënies së Principatës në 1468, familja Kastrioti i dha besnikërinë e saj Mbretërisë së Napolit dhe iu dha kontrolli mbi Dukatin e San Pietro në Galatinë dhe Kontenë Soleto, tani në provincën e Leçes, Itali. Ferrante (vdiq më 1561), i biri i Gjon Kastrioti II, Duka i Galatinës dhe Konti i Soletos, është paraardhësi i drejtpërdrejtë i të gjithë anëtarëve meshkuj të familjes Kastrioti sot. Sot familja përbëhet nga dy degë italiane, njëra në Leçe dhe tjetra në Napoli. Pasardhësit e Shtëpisë së Kastriotëve në Itali përdorin mbiemrin “Castriota Scanderbeg”.

## Origjina 
Për vendin e origjinës dhe veprimtarinë e Kastriotëve gjatë shekullit 15-të dihet pak. Prej familjeve shqiptare që emigruan në Itali, Kastriotët njihen edhe me mbiemrin Mazreku.

Sipas Barletit dhe Frangut prejardhjen e kishin nga viset e sotme të Matit. Sipas Muzakës, Pal Kastrioti kishte qenë pronar i dy fshatrave të Dibrës së Poshtme, Sinjës dhe Gardhit të Poshtëm, kurse i biri i tij Gjoni ka pasur në zotërim Matin. Kleriku shqiptar Frang Bardhi i cili jetoi në Shqipëri, në vitin 1636 botoi një vepër polemizuese ku i kushtoi rëndësi të veçantë origjinës së Kastriotëve. Sipas tij ata ishin nga Hasi i Prizrenit "*se kështu është në pajtim të plotë mendimi i përgjithshëm i kombit tonë*". Një vend-origjinë të ngjajshme sugjerojnë edhe një kronikë raguziane e vitit 1605 dhe një klerik boshnjak i fundit të shekullit të 15-të.

## Trungu familjar 
*Kostandin Kastrioti Mazreku, Princi i Matit dhe Kastriotit
**Pal Kastrioti, Princi i Matit, Ujëmishtit dhe Kastriotit
***Gjon Kastrioti, Princi i Krujës dhe Matit, martoi Vojsava Tripaldën
****Reposh Kastrioti, Princi i Kastriotit, më pas murg
****Mara Kastrioti, martoi Shtjefën Gjurashin, Princin e Zentës
*****Gjon Gjurashi, Princi i Zentës, martoi Vojsava Arianitin, më pas martoi Mara Kosaqën
******Gjergj Gjurashi, Princi i Zentës, martoi Jella Topinë
******Shtjefën II Gjurashi, Princi titullar i Zentës
******Stanish Gjurashi, më pas i quajtur "Skënder bej Gjurashi", Sanxhakbeu i Malit të Zi 
*****Andrea Gjurashi, "trimi arbëror"
*****Bozhidar Gjurashi
****Stanish Kastrioti
*****Hamza Kastrioti
****Kostandin Kastrioti
****Gjergj Kastrioti "Skënderbeu", Zoti i Arbërisë, heroi kombëtar shqiptar, martoi Andronika "Donika" Arianitin
*****Gjon II Kastrioti, Duka i San Pietros në Galatina, martoi Jerina Brankoviq-Palaiologun, bija e Lazar Brankoviqit
******Kostandin Kastrioti, Peshkopi i Isernias
******Ferdinand Kastrioti, Duka i San Pietros në Galatina, martoi Adriana Akuaviva-d'Aragonën
*******Jerina Kastrioti, Dukesha e San Pietros në Galatina, martoi Pietro Antonio Sanseverinon, Princi i Bisinjanos
********Nikolo Bernandino Sanseverino, Princi i Bisinjanos, martoi Izabela dela Rovere, Princesha e Urbinos
*********Francesko Teodoro Sanseverino, Konti i Kiaramontes, vdiq pa fëmijë
********Vitoria Sanseverino, martoi Ferranten e Kapuas, Duka i Termolit
******Maria Kastrioti, martoi Karlo Minutolon
******Gjergj (Giorgio) II Kastrioti
******Alfonso Kastrioti
****Jella Kastrioti, martoi Pal Balshën
*****Gjergj Strez Balshaj, Princi i Mizisë, martoi Evdokia Balshën
******Gjergj Balshaj, martoi bijën e Muriq Shpatës
******Mara Balshaj
****Angjelina Kastrioti, martoi Vladan Arianitin, Princi i Çermenikës
*****Muzakë Arianiti "i Angjelinës", Princi i Belshit, martoi Maria Muzakën
******Porfida Arianiti, martoi Giulio de Valignanon, Baron në Abruzo, 4 fëmijë
****Vllajka Kastrioti, martoi Shtjefën Balshaj "Maramonten", Princi i Zentës
*****Gjon Balshaj, Princi i Mizisë, martoi Teodora Muzakën
*****Gojko Balshaj, Princi i Mizisë, martoi Komita Arianitin
******një bir i panjohur, vdiq në Hungari
******një bir i panjohur, vdiq në Hungari
******Maria Balshaj, martoi Giakomo Alfonso Ferillon, Konti i Muros, 2 fëmijë
****Mamica Kastrioti, martoi Muzakë Topinë, Princi i Petrelës dhe Krrabës
*****Jella Topia, martoi Andrea Muzakën
******Gjin III Muzaka
*****Gjon Topia
*****Gjergj Topia
*****një vajzë e panjohur
*****dy djem të panjohur

## Literatura 
* 

## Referime 
## Shiko edhe 
* Gjergj Kastrioti
* Gjon Kastrioti
* Hamza Kastrioti
* Shteti i Gjon Kastriotit